《摸鱼儿 寒夜观剧，演韩蕲王夫人故事》
清代·徐釚

舞氍毹、霜天夜冷，画帘银烛如昼。一声河满肠千折，只有青衫依旧。

君见否。西陵畔、两家钱赵惟衰柳。霓裳休奏。但红粉英雄，也曾相助，櫑鼓长江口。

空侘傺，验取衣冠优孟。几回灯下搔首。猩绒绣袄芙蓉颊，值得当年消受。

揎短袖。人未老、功名莫漫同刍狗。天移星斗。洒珠泪罗襟，悲歌慷慨，拚与销残漏。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。